**КУРСОВА РАБОТА**

На Тема: Разработка на уебсайт за проследяване на личните финанси на потребител (Finance Tracker).

Изготвена от: Адриан Витиг, F112519

Finance Tracker е уебсайт, разработен с основна цел да улесни управлението на личните финанси чрез предоставяне на инструмент за проследяване на приходи, разходи и текущ баланс. Проектът е реализиран като курсова работа, използвайки HTML 5, CSS 3 и JavaScript. Платформата предлага функционален и адаптивен интерфейс, подходящ за работа на устройства с различни размери на екрана, като главно е обърнато внимание върху удобството и ефективността при използване.

Уебсайтът позволява на потребителите да въвеждат транзакции с информация за сума, описание, получател и тип – приход или разход. Данните се съхраняват в локалното хранилище на браузъра, което позволява по-голяма проследяемост. Транзакциите се обработват автоматично – сайтът изчислява и визуализира общите приходи, разходи и баланса, като използва цветово разграничение за по-ясно представяне. Списъкът с транзакции е структуриран хронологично, като всяка транзакция включва информация за дата, описание и стойност.

В допълнение към основната функционалност, сайтът разполага с още две страници. Страницата “Help” предоставя информация като отговаря на потенциални въпроси. Страницата “Settings” дава възможност за персонализация, включително активиране на “Dark Mode“ (тъмен режим), подаване на обратна връзка и нулиране на въведените данни. Тъмният режим е реализиран чрез CSS класове и запазване на потребителските настройки в локалното хранилище, което гарантира че настройките ще бъдат запазени индивидуално за всеки потребител.

Дизайнът на уебсайта е адаптивен. HTML се използва за структуриране на съдържанието, CSS за оформление и адаптивност, а JavaScript за управление на динамичната логика. Скриптовете обработват транзакциите, управляват локалното хранилище и обновяват интерфейса в реално време. Функционалността включва сортиране на транзакции, форматиране на дати и суми, както и визуална идентификация на различните типове данни.

Проектът има потенциал за развитие. Бъдещи подобрения могат да включват интеграция на база данни за по-сигурно съхранение на данни, създаване на профили за потребителите с персонализирани настройки, както и визуализация на данните с помощта на диаграми и графики. Допълнителни функции като напомняне за плащане, както и система за насрочване на бъдеща транзакция също биха подобрили ефективността на сайта.

Проектът представя ефективно решение за управление на лични финанси, което съчетава скромен дизайн с интуитивно използване и функционалност. Той е достъпен в GitHub, което улеснява неговото разглеждане, споделяне и бъдещо подобрение.

Използвани източници:

1. MDN Web Docs, Window.localStorage. Mozilla. [онлайн] Налично на: <https://developer.mozilla.org/en-US/docs/Web/API/Window/localStorage> [Последно посетен на 15.12.2024г.]
2. Stack Overflow, 2014. *How to share data between JavaScript files?* [онлайн] Налично на: <https://stackoverflow.com/questions/26036294/how-to-share-data-between-javascript-files> [Последно посетен на 28.12.2024г.].
3. MDN Web Docs, Date. Mozilla. [онлайн] Налично на: <https://developer.mozilla.org/en-US/docs/Web/JavaScript/Reference/Global_Objects/Date> [Последно посетен на 15.12.2024г.]